ค่ำคืนอาหารข้างทางชีวิตคนกรุง ย่านที่คึกคักโดดเด่นนอกจากเยาวราชแล้ว แถวสวนมะลิเทพศิรินทร์ก็เป็นอีกย่านที่นักกินยามค่ำคืนแวะเวียนมาเสมอ คู่หูของร้านสุกี้ชื่อดัง และคั่วไก่ คือร้านหมูสะเต๊ะ ซึ่งสามารถสั่งข้ามมาทานได้ หมูสะเต๊ะเมนูทานเล่นของคนไทย ที่น่าสนใจและเพิ่มความอร่อยได้อีกระดับ
ความดีงามของร้านนี้อยู่ตรงเนื้อหมูที่หมักนุ่ม ขนาดกำลังพอดีคำ ไม่หนา และเหนียว พร้อมความโบราณนิดๆ ด้วยขนมปังหัวกะโหลกซึ่งเป็นการคงความดั้งเดิมได้เป็นอย่างดี เสียดายที่น้ำจิ้มอาจจะหวานไปนิดหน่อย แต่ไม่จิ้มก็รสชาติโอเคเลยทีเดียว 